ddrg/super_eurlex huggingface dataset:
Kendelse afsagt af Rettens præsident den 13. februar 2019 — BRF og SHB Comercio e Industria de Alimentos mod Kommissionen

(Sag T-429/18 R)

(Særlige rettergangsformer - folkesundhed - gennemførelsesforordning (EU) 2018/700 - ændringer af lister over tredjelandsvirksomheder, hvorfra import af bestemte animalske produkter er tilladt, for så vidt angår visse virksomheder fra Brasilien - ingen uopsættelighed - interesseafvejning)

(2019/C 131/60)

Processprog: engelsk

Parter

Sagsøgere: BRF SA (Itajaí, Brasilien) og SHB Comercio e Industria de Alimentos SA (Itajaí) (ved advokaterne D. Arts og G. van Thuyne)

Sagsøgt: Europa-Kommissionen (ved X. Lewis, B. Eggers og B. Hofstötter, som befuldmægtigede)

Sagens genstand

Søgsmål anlagt i henhold til artikel 278 TEUF og 279 TEUF med principal påstand om udsættelse af gennemførelsen af Kommissionens gennemførelsesforordning (EU) 2018/700 af 8. maj 2018 om ændringer af lister over tredjelandsvirksomheder, hvorfra import af bestemte animalske produkter er tilladt, for så vidt angår visse virksomheder fra Brasilien (EUT 2018, L 118, s. 1), enten indtil der er truffet endelig afgørelse i det søgsmål, som sagsøgerne har anlagt i henhold til artikel 263 TEUF, eller indtil en af Rettens præsident fastsat dato, og subsidiær påstand om udsættelse af anvendelsen af den nævnte forordning for så vidt angår sagsøgernes virksomheder, som er opført på listen over virksomheder, der har tilladelse til at importere kød af fjerkræ og lagomorfer fra Brasilien (sektion II), på listen over virksomheder, der har tilladelse til at importere hakket kød, tilberedt kød og maskinsepareret kød fra Brasilien (sektion V), og som ikke har genereret mere end to meddelelser gennem det hurtige varslingssystem for fødevarer og foder mellem den 1. marts 2017 og den 19. april 2018, samt på listen over virksomheder, der har tilladelse til at importere kødprodukter fra Brasilien (sektion VI), eller anordning af enhver anden eller supplerende forholdsregel, som Rettens præsident anser for nødvendig eller formålstjenlig.

Konklusion

1) Begæringen om foreløbige forholdsregler forkastes.
Rettens kendelse af 14. februar 2019 — Brunke mod Kommissionen

(Sag T-258/18) (1)

(Passivitetssøgsmål - søgsmålsfrist - begyndelsestidspunkt - manglende opfordring til at handle - anden opfordring til at handle - åbenbart afvisningsgrundlag - påstand af deklaratorisk karakter - påstand om meddelelse af påbud - åbenbart manglende kompetence)

(2019/C 131/58)

Processprog: tysk

Parter

Sagsøger: Lothar Brunke (Berlin, Tyskland) (ved advokat A. Schniebel)

Sagsøgt: Europa-Kommissionen (ved G. Braun og H. Støvlbæk, som befuldmægtigede)

Sagens genstand

Principalt påstand om, at det fastslås, at Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (EUT 2005, L 255, s. 22) har en diskriminerende virkning, og subsidiært dels påstand i det væsentlige om, at Kommissionen meddeles påbud, dels påstand i henhold til artikel 265 TEUF om, at det fastslås, at Kommissionen retsstridigt har undladt at følge op på sagsøgerens skrivelser af henholdsvis den 6. juni og den 27. december 2017.

Konklusion

1) Søgsmålet afvises, dels fordi det er åbenbart, at Retten ikke har kompetence til at træffe afgørelse i sagen, dels fordi det er åbenbart, at det ikke kan antages til realitetsbehandling.

2) Det er ufornødent at træffe afgørelse vedrørende anmodningerne om intervention indgivet af Rådet for Den Europæiske Union og Europa-Parlamentet.

3) Lothar Brunke bærer sine egne omkostninger og betaler de af Europa-Kommissionen afholdte omkostninger.

4) Rådet bærer sine egne omkostninger i forbindelse med anmodningen om intervention.

5) Parlamentet bærer sine egne omkostninger i forbindelse med anmodningen om intervention.

(1) EUT C 276 af 6.8.2018.
C 131/48

Rettens kendelse af 14. februar 2019 — Chrome Hearts mod EUIPO — Shenzhen Van St. Lonh Jewelry (Gengivelse af et kors)

(Sag T-137/18) (1)

(EU-varemærker - indsigelsessag - ansøgning om EU-figurmærke, der gengiver et kors - tilbagekaldelse af den anfægtede afgørelse - bortfald af tvistens genstand - ufornødent at træffe afgørelse)

(2019/C 131/56)

Processprog: engelsk

Parter

Sagsøger: Chrome Hearts LLC (Hollywood, Californien, De Forenede Stater) (ved advokat M. de Justo Bailey)

Sagsøgt: Den Europæiske Unions Kontor for Intellektuel Ejendomsret (ved A. Folliard-Monguiral, som befuldmægtiget)

Den anden part i sagen for appelkammeret ved EUIPO: Shenzhen Van St. Lonh Jewelry Co. Ltd. (Shenzhen, Kina)

Sagens genstand

Søgsmål anlagt til prøvelse af afgørelse truffet den 19. december 2017 af Femte Appelkammer ved EUIPO (sag R 766/2017-5) vedrørende en indsigelsessag mellem Chrome Hearts og Shenzhen Van St. Lonh Jewelry Co.

Konklusion

1) Det er ufornødent at træffe afgørelse i sagen.

2) Den Europæiske Unions Kontor for Intellektuel Ejendomsret (EUIPO) betaler sagsomkostningerne.

(1) EUT C 166 af 14.5.2018.
C 103/43

Kendelse afsagt af Rettens præsident den 21. januar 2019 — Pilatus Bank mod ECB

(Sag T-687/18)

((Foreløbige forholdsregler - økonomisk og monetær politik - tilsyn med kreditinstitutter - anmodning om udsættelse af gennemførelse - ingen uopsættelighed))

(2019/C 103/59)

Processprog: engelsk

Parter

Sagsøger: Pilatus Bank plc (Ta'Xbiex, Malta) (ved advokaterne O.H. Behrends, M. Kirchner og L. Feddern)

Sagsøgt: Den Europæiske Centralbank (ved E. Yoo, M. Puidokas og A. Karpf, som befuldmægtigede)

Sagens genstand

Anmodning indgivet på grundlag af artikel 278 TEUF og 279 TEUF om udsættelse af gennemførelsen af en retsakt udstedt af Den Europæiske Centralbank, som er indeholdt i skrivelse af 10. september 2018, hvorefter ECB har krævet, at al kommunikation fra sagsøgerens side til ECB skal ske via den person, der udpeges af Maltas myndighed for finansielle tjenesteydelser, eller med denne persons godkendelse.

Konklusion

1) Anmodningen om foreløbige forholdsregler tages ikke til følge.
Rettens kendelse af 23. januar 2019 — MLPS mod Kommissionen

(Sag T-304/18) (1)

((Annullations- og passivitetssøgsmål - henlæggelse af en klage - Kommissionens afslag på at iværksætte en procedure på grundlag af artikel 7 TEU - retsakt, der ikke kan gøres til genstand for et søgsmål - ikke umiddelbart berørt - afvisning))

(2019/C 93/80)

Processprog: fransk

Parter

Sagsøger: Mouvement pour la liberté de la protection sociale (MLPS) (Paris, Frankrig) (ved advokat M. Gibaud)

Sagsøgt: Europa-Kommissionen (ved H. Tserepa-Lacombe og H. Krämer, som befuldmægtigede)

Sagens genstand

Dels søgsmål støttet på artikel 263 TEUF med påstand om annullation af Kommissionens afgørelse af 7. marts 2018 indeholdende et afslag på at fortsætte behandlingen af en klage, hvormed det tilsigtes, at der indledes en procedure på grundlag af artikel 7 TEU mod Den Franske Republik, dels søgsmål støttet på artikel 265 TEUF med påstand om, at det fastslås, at Kommissionen ulovligt undlod at fortsætte behandlingen af denne klage.

Konklusion

1) Sagen afvises.

2) Mouvement pour la liberté de la protection sociale (MLPS) betaler sagsomkostningerne.

(1) EUT C 259 af 23.7.2018.
Rettens kendelse af 16. januar 2019 — Szécsi og Somossy mod Kommissionen

(Sag T-331/18) (1)

((Erstatningssøgsmål - regler for institutionerne - Kommissionens undladelse af at træffe egnede foranstaltninger for at sikre de ungarske retsinstansers overholdelse af artikel 13 i direktiv 2005/29/EF og af den dertil svarende nationale gennemførelsesbestemmelse - afvisning))

(2019/C 93/81)

Processprog: tysk

Parter

Sagsøger: István Szécsi (Szeged, Ungarn) og Nóra Somossy (Szeged) (ved advokat D. Lazar)

Sagsøgt: Europa-Kommissionen (ved B. Bertelmann og N. Ruiz García, som befuldmægtigede)

Sagens genstand

Søgsmål støttet på artikel 268 TEUF med påstand om erstatning for den skade, som sagsøgerne angiveligt har lidt som følge af Kommissionens tilsidesættelse af dens tilsynspligt.

Konklusion

1) Sagen afvises.

2) István Szécsi og Nóra Somossy betaler sagsomkostningerne.

(1) EUT C 259 af 23.7.2018.
Rettens kendelse af 30. april 2019 — Rumænien mod Kommissionen

(Sag T-530/18) (1)

(Annullationssøgsmål - EGFL og ELFUL - Kommissionens gennemførelsesafgørelse - forkyndelse for modtageren - offentliggørelse af afgørelsen i Den Europæiske Unions Tidende - søgsmålsfrist - begyndelsestidspunkt - for sent anlagt - afvisning)

(2019/C 213/39)

Processprog: rumænsk

Parter

Sagsøger: Rumænien (ved C.-R. Canțăr, E. Gane, C. -M. Florescu og O. -C. Ichim, som befuldmægtigede)

Sagsøgt: Europa-Kommissionen (ved J Aquilina og L. Radu Bouyon, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om delvis annullation af Kommissionens gennemførelsesafgørelse (EU) 2018/873 af 13. juni 2018 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2018, L 152, s. 29), for så vidt som den vedrører visse udgifter afholdt af Rumænien.

Konklusion

1) Sagen afvises.

2) Rumænien bærer sine egne omkostninger og betaler de af Europa-Kommissionen afholdte omkostninger.

(1) EUT C 408 af 12.11.2018.
Rettens kendelse af 8. april 2019 — Electroquimica Onubense mod ECHA

(Sag T-481/18) (1)

(REACH - bistand fra en advokat, der ikke er tredjemand - åbenbart afvisningsgrundlag)

(2019/C 206/45)

Processprog: spansk

Parter

Sagsøger: Electroquimica Onubense, SL (Palos de la frontera, Spanien) (ved advokat D. González Blanco)

Sagsøgt: Det Europæiske Kemikalieagentur (ved J.-P. Trnka, C.-M. Bergerat og M. Heikkilä, som befuldmægtigede, bistået af advokat C. García Molyneux)

Sagens genstand

Søgsmål anlagt til prøvelse af ECHA’s afgørelse SME D(2018)2931-DC af 31. maj 2018, hvori det fastslås, at sagsøgeren ikke opfylder betingelserne for at kunne opnå en nedsættelse af det gebyr, der er fastsat for små virksomheder, og hvorved sagsøgeren pålægges en administrationsafgift.

Konklusion

1) Sagen afvises.

2) Electroquimica Onubense, SL betaler sagsomkostningerne.

(1) EUT C 352 af 1.10.2018.
C 164/50

Rettens kendelse af 15. marts 2019 — Silgan Closures og Silgan Holdings mod Kommissionen

(Sag T-410/18) (1)

(Annullationssøgsmål - konkurrence - karteller - markedet for metalemballage - afgørelse om at indlede en undersøgelse - retsakt, der ikke kan gøres til genstand for søgsmål - afvisning)

(2019/C 164/53)

Processprog: tysk

Parter

Sagsøgere: Silgan Closures GmbH (München, Tyskland) og Silgan Holdings, Inc. (Stamford, Connecticut, De Forenede Stater) (ved advokaterne H. Wollmann, D. Seeliger, R. Grafunder og V. Weiss)

Sagsøgt: Europa-Kommissionen (ved T. Christoforou, B. Ernst, G. Meessen, C. Vollrath og L. Wildpanner, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens afgørelse C(2018) 2466 final af 19. april 2018, hvorved Kommissionen indledte en procedure efter artikel 101 TEUF i sag AT.40522 — Pandora.

Konklusion

1) Sagen afvises.

2) Det er ufornødent at træffe afgørelse vedrørende de anmodninger om intervention, der er fremsat af Forbundsrepublikken Tyskland og Rådet for Den Europæiske Union.

3) Silgan Closures GmbH bærer deres egne omkostninger og betaler de af Europa-Kommissionen afholdte omkostninger.

4) Forbundsrepublikken Tyskland og Rådet for Den Europæiske Union bærer deres egne omkostninger i forbindelse med anmodningerne om intervention.

(1) EUT C 285 af 13.8.2018.
Rettens kendelse af 8. marts 2019 — Legutko og Poręba mod Parlamentet

(Sag T-156/18) (1)

(Passivitetssøgsmål - regler for institutionerne - Parlamentets forretningsorden - artikel 130 - bilag II - forespørgsel til skriftlig besvarelse - anmodning om fremsendelse til Rådet - meddelelse af afgørelsen om afvisning af spørgsmålet - opfordring til at handle - Parlamentets stillingtagen - påstand om påbud - afvisning)

(2019/C 155/53)

Processprog: polsk

Parter

Sagsøgere: Ryszard Antoni Legutko (Morawica, Polen) og Tomasz Piotr Poręba (Mielec, Polen) (ved advokat M. Mataczyński)

Sagsøgt: Europa-Parlamentet (ved N. Görlitz, S. Alonso de León og A. Pospíšilová Padowska, som befuldmægtigede)

Sagens genstand

Søgsmål anlagt i henhold til artikel 265 TEUF med påstand om, at det fastslås, at Parlamentet retsstridigt og under tilsidesættelse af artikel 130 i Parlamentets forretningsorden og bestemmelserne i bilag II til denne forretningsorden har undladt at fremsende forespørgsel til skriftlig besvarelse P-003358/17 til Rådet for Den Europæiske Union.

Konklusion

1) Sagen afvises.

2) Ryszard Antoni Legutko og Tomasz Piotr Poręba betaler sagsomkostningerne.

(1) EUT C 161 af 7.5.2018.
Rettens kendelse af 28. februar 2019 — Gollnisch mod Parlamentet

(Sag T-375/18) (1)

(Annullations- og erstatningssøgsmål - regler for institutionerne - Europa-Parlamentet - arbejdet for en delegation uden for Unionen - afgørelse fra formanden for Delegationen for Forbindelserne med Japan - liste over personer med bemyndigelse til at deltage i et interparlamentarisk møde i Japan, som ikke indeholdt sagsøgerens navn - søgsmålsfrist - for sent anlagt - retsakt, der ikke kan gøres til genstand for søgsmål - tilsidesættelse af formkrav - afvisning)

(2019/C 139/57)

Processprog: fransk

Parter

Sagsøger: Bruno Gollnisch (Villiers-le-Mahieu, Frankrig) (ved advokat B. Bonnefoy-Claudet)

Sagsøgt: Europa-Parlamentet (ved C. Burgos og S. Alonso de León, som befuldmægtigede)

Sagens genstand

Dels et søgsmål i henhold til artikel 263 TEUF med principal påstand om annullation af afgørelsen af 20. marts 2018 truffet af formanden for Delegationen for Forbindelserne med Japan, hvorved listen over personer med bemyndigelse til at deltage i et interparlamentarisk møde i Japan blev fastsat, og med subsidiær påstand om annullation af to stiltiende afvisninger, dels et søgsmål i henhold til artikel 268 TEUF med påstand om erstatning for det tab, som sagsøgeren angiveligt har lidt som følge af denne afgørelse.

Konklusion

1) Sagen afvises.

2) Bruno Gollnisch bærer sine egne omkostninger, og betaler de af Europa-Parlamentet afholdte omkostninger.

(1) EUT C 364 af 8.10.2018.
C 230/50

Rettens kendelse af 14. maj 2019 — RATP mod Kommissionen

(Sag T-422/18) (1)

(Annullationssøgsmål - aktindsigt - forordning (EF) nr. 1049/2001 - dokumenter vedrørende en procedure indledt af Kommissionen mod en medlemsstat - dokumenter hidrørende fra sagsøgeren - tredjemands begæring om aktindsigt - oprindelig afgørelse om at give delvis aktindsigt - ingen genstand - afvisning)

(2019/C 230/63)

Processprog: fransk

Parter

Sagsøger: Régie autonome des transports parisiens (RATP) (Paris, Frankrig) (først ved advokaterne E. Morgan de Rivery, P. Delelis og C. Lavin, derefter ved advokaterne P. Delelis og C. Lavin)

Sagsøgt: Europa-Kommissionen (ved A. Buchet, W. Mölls og C. Ehrbar, som befuldmægtigede)

Sagens genstand

Søgsmål støttet på artikel 263 TEUF med påstand om annullation af afgørelsen truffet af Kommissionens generaldirektorat for Mobilitet og Transport af 5. marts 2018 om stillingtagen til en begæring om aktindsigt i dokumenter hidrørende fra RATP, for så vidt som der heri gives delvis aktindsigt i de nævnte dokumenter.

Konklusion

1) Sagen afvises.

2) Régie autonome des transports parisiens (RATP) betaler sagsomkostningerne.

(1) EUT C 364 af 8.10.2018.
Rettens kendelse af 8. maj 2019 — Carvalho m.fl. mod Parlamentet og Rådet

(Sag T-330/18) (1)

(Annullations- og erstatningssøgsmål - miljø - udledning af drivhusgasser - klima- og energipakke for 2030 - direktiv (EU) 2018/410 - forordning (EU) 2018/842 - forordning (EU) 2018/841 - ikke individuelt berørt - afvisning)

(2019/C 230/61)

Processprog: engelsk

Parter

Sagsøgere: Armando Carvalho (Santa Comba Dão, Portugal) og de andre sagsøgere, hvis navne er opført i bilaget til kendelse (ved professor G. Winter, advokat R. Verheyen og barrister H. Leith)

Sagsøgte: Europa-Parlamentet (ved L. Darie og A. Tamás, som befuldmægtigede) og Rådet for Den Europæiske Union (ved M. Moore og M. Simm, som befuldmægtigede)

Sagens genstand

Dels et søgsmål støttet på artikel 263 TEUF med påstand om delvis annullation af Europa-Parlamentets og Rådets direktiv (EU) 2018/410 af 14. marts 2018 om ændring af direktiv 2003/87/EF for at styrke omkostningseffektive emissionsreduktioner og lavemissionsinvesteringer og afgørelse (EU) 2015/1814 (EUT 2018, L 76, s. 3), navnlig af direktivets artikel 1, af Europa-Parlamentets og Rådets forordning (EU) 2018/842 af 30. maj 2018 om bindende årlige reduktioner af drivhusgasemissioner for medlemsstaterne fra 2021 til 2030 som bidrag til klimaindsatsen med henblik på opfyldelse af forpligtelserne i Parisaftalen og om ændring af forordning (EU) nr. 525/2013 (EUT 2018, L 156, s. 26), navnlig af forordningens artikel4, stk. 2,og af bilag I hertil, og af Europa-Parlamentets og Rådets forordning (EU) 2018/841 af 30. maj 2018 om medtagelse af drivhusgasemissioner og -optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr. 525/2013 og afgørelse nr. 529/2013/EU (EUT 2018, L 156, s. 1), navnlig af forordningens artikel 4, dels et søgsmål støttet på artikel 268 TEUF og artikel 340 TEUF med påstand om at opnå erstatning i form af et pålæg om betaling det tab, som sagsøgerne angiveligt har lidt.

Konklusion

1) Sagen afvises.

2) Det er ufornødent at træffe afgørelse om de interventionsbegæringer, der er indgivet af Climate Action Network Europe, WeMove Europe SCE mbH, Arbeitsgemeinschaft Bäuerliche Landwirtschaft og Europa-Kommissionen.

3) Armando Carvalho og de andre sagsøgere, hvis navne er opført i bilaget, bærer deres egne omkostninger og betaler de af Europa-Parlamentet og Rådet for Den Europæiske Union afholdte omkostninger.

4) Climate Action Network Europe, WeMove Europe, Arbeitsgemeinschaft Bäuerliche Landwirtschaft og Europa-Kommissionen bærer hver deres egne omkostninger i forbindelse med interventionsbegæringerne.

(1) EUT C 285 af 13.8.2018.
Rettens kendelse af 16. maj 2019 — ITSA mod Kommissionen

(Sag T-396/18) (1)

(Annullationssøgsmål - tilnærmelse af lovgivningerne - fremstilling, præsentation og salg af tobak og relaterede produkter - oprettelse og drift af et sporbarhedssystem for tobaksvarer - delegeret forordning og gennemførelsesretsakter - ikke umiddelbart berørt - afvisning)

(2019/C 230/62)

Processprog: fransk

Parter

Sagsøger: International Tax Stamp Association Ltd (ITSA) (Sunbury-on-Thames, Det Forenede Kongerige) (ved advokat F. Scanvic)

Sagsøgt: Europa-Kommissionen (ved I. Rubene og C. Valero, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens delegerede forordning (EU) 2018/573 af 15. december 2017 om nøgleelementerne i aftaler om lagring af data, der indgås som led i et sporbarhedssystem for tobaksvarer (EUT 2018, L 96, s. 1), af Kommissionens gennemførelsesforordning (EU) 2018/574 af 15. december 2017 om tekniske standarder for oprettelse og drift af et sporbarhedssystem for tobaksvarer (EUT 2018, L 96, s. 7) og af Kommissionens gennemførelsesafgørelse (EU) 2018/576 af 15. december 2017 om tekniske standarder for sikkerhedsfeatures på tobaksvarer (EUT 2018, L 96, s. 57).

Konklusion

1) Sagen afvises.

2) Det er ufornødent at træffe afgørelse om Rådet for Den Europæiske Unions anmodning om intervention.

3) International Tax Stamp Association Ltd (ITSA) bærer sine egne omkostninger og betaler de af Europa-Kommissionen afholdte omkostninger.

4) Rådet bærer sine egne omkostninger i forbindelse med anmodningen om intervention.

(1) EUT C 352 af 1.10.2018.
Rettens kendelse af 6. maj 2019 — Bernis m.fl. mod ECB

(Sag T-283/18) (1)

(Annullationssøgsmål - Den Økonomiske og Monetære Union - bankunion - den fælles afviklingsmekanisme for kreditinstitutter og visse investeringsselskaber (SRM) - afviklingsprocedure, der finder anvendelse i tilfælde af, at en enhed er nødlidende eller forventeligt nødlidende - moderselskab og datterselskab - erklæring fra ECB om, at en enhed er nødlidende eller forventeligt nødlidende - forordning (EU) nr. 806/2014 - forberedende akter - retsakter, der ikke kan gøres til genstand for søgsmål - afvisning)

(2019/C 230/60)

Processprog: engelsk

Parter

Sagsøgere: Ernests Bernis (Jurmala, Letland), Oļegs Fiļs (Jurmala), OF Holding SIA (Riga, Letland) og Cassandra Holding Company SIA (Jurmala) (ved advokaterne O. Behrends, M. Kirchner og L. Feddern)

Sagsøgt: Den Europæiske Centralbank (ved G. Marafioti og E. Koupepidou, som befuldmægtigede, bestået af advokat J. Rodríguez Cárcamo)

Sagens genstand

Søgsmål i henhold til artikel 263 TEUF med påstand om annullation af ECB’s afgørelser af 23. februar 2018, hvorved ECB erklærede, at ABLV Bank AS og dennes datterselskab var nødlidende eller forventeligt nødlidende som omhandlet i artikel 18, stk. 1, i Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).

Konklusion

1) Sagen afvises.

2) Ernests Bernis, Oļegs Fiļs, OF Holding SIA og Cassandra Holding Company SIA bærer hver deres egne omkostninger og betaler de omkostninger, som Den Europæiske Centralbank (ECB) har afholdt.

(1) EUT C 259 af 23.7.2018.
Rettens kendelse af 6. maj 2019 — ABLV Bank mod ECB

(Sag T-281/18) (1)

(Annullationssøgsmål - Den Økonomiske og Monetære Union - bankunion - den fælles afviklingsmekanisme for kreditinstitutter og visse investeringsselskaber (SRM) - afviklingsprocedure, der finder anvendelse i tilfælde af, at en enhed er nødlidende eller forventeligt nødlidende - moderselskab og datterselskab - erklæring fra ECB om, at en enhed er nødlidende eller forventeligt nødlidende - forordning (EU) nr. 806/2014 - forberedende akter - retsakter, der ikke kan gøres til genstand for søgsmål - afvisning)

(2019/C 230/59)

Processprog: engelsk

Parter

Sagsøger: ABLV Bank AS (Riga, Letland) (ved advokaterne O. Behrends, M. Kirchner og L. Feddern)

Sagsøgt: Den Europæiske Centralbank (ved G. Marafioti og E. Koupepidou, som befuldmægtigede, bistået af advokat J. Rodríguez Cárcamo)

Sagens genstand

Søgsmål i henhold til artikel 263 TEUF med påstand om annullation af ECB’s afgørelser af 23. februar 2018, hvorved ECB erklærede, at sagsøgeren og dennes datterselskab ABLV Bank Luxembourg SA var nødlidende eller forventeligt nødlidende som omhandlet i artikel 18, stk. 1, i Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).

Konklusion

1) Sagen afvises.

2) ABLV Bank AS bærer sine egne omkostninger og betaler de af Den Europæiske Centralbank (ECB) afholdte omkostninger.

(1) EUT C 259 af 23.7.2018.